open-index/open-wikipedia-markdown huggingface dataset:
Enthora

***Enthora*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utbredelse
Slekten er endemisk for Madagaskar og Komorene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Enariini Dewailly, 1950
******* Slekten *Enthora* Erichson, 1847 
******** *[[Enthora alluaudi]]* Dewailly, 1950
******** *[[Enthora atomaria]]* Fairmaire, 1905
******** *[[Enthora catalai]]* Dewailly, 1950
******** *[[Enthora chlorodera]]* Blanchard, 1851
******** *[[Enthora lunata]]* Lacroix, 1993
******** *[[Enthora miliaris]]* Kolbe, 1894
******** *[[Enthora ornata]]* Nonfried, 1891
******** *[[Enthora polita]]* Waterhouse, 1878

## Eksterne lenker
*
Menighedsfakultetet

**Menighedsfakultetet** (**MF**) i Aarhus er et privat opprettet, teologisk utdannelsessted på universitetsnivå som utelukkende finansieres ved private bidrag. Fakultetet begynte undervisningen i 1972, og er utgått fra Folkekirkens såkalte høyrefløy, og undervisningen bygger på et konservativt bibelsyn.

Undervisningen på Menighedsfakultetet har tradisjonelt fungert som et supplement til undervisningen ved Aarhus Universitet for teologi- og religionsstuderende ved universitetet, da Menighedsfakultetet ikke har hatt eksamensrett, men 1. september 2005 begynte det en bachelorutdannelse i teologi ved Menighedsfakultetet. Denne bachelorutdannelsen er akkreditert gjennom University of South Africa i Pretoria. Tidligere var det gjennom University of Wales.

## Referanser


## Eksterne lenker
* Menighedsfakultetet
Amandeep

**Amandeep** er et navn som opprinnelig stammer fra India. Navnet blir brukt som både gutte- og jentenavn, men er mest vanlig som jentenavn. Navnet betyr «lys av fred». En kvinnelig navnebærer er den indiske golfspilleren Amandeep Drall. En mannlig navnebærer er den indiske diplomaten Amandeep Singh Gill som har vært FN-ambassadør og spesialutsending for digital teknologi.

## Etymologi
*Amandeep* har opprinnelse i punjabi, og er dannet av leddene *Aman* (ਅਮਨ), «fred», og *Deep* (ਦੀਪ), «lampe» eller «lys».

### Relaterte navn
*Guttenavn: Aman, Amil, Amir, Adan
*Jentenavn: Aisha, Aaliyah, Anja, Naima, Amira, Amani

## Utbredelse
*Amandeep* er i dag et vanlig kvinnenavn i India.

|}

*Amandeep* er i dag et relativt sjeldent mannsnavn, mest brukt i India.

|}

## Kjente personer med navnet

Personene i listene er ordnet kronologisk etter fødselsår.
### Kvinner
* Amandeep Kaur (1800-tallet), indisk sikhisk aktivist og forkjemper for kvinners rettigheter
* Amandeep Sidhu (født 1993), indisk TV-skuespiller
* Amandeep Drall (født 1993), indisk profesjonell golfspiller
* Amandeep Kang (født ca. 1985), britisk-indisk dokumentarfilmskaper og produsent
### Menn
* Amandeep Singh (1600-tallet), indisk sikhisk kriger og militærleder, kjent for kamp mot Mogulriket
* Amandeep Sandhu (født 1973), indisk forfatter og journalist
* Amandeep Singh Gill (født ca. 1975), indisk diplomat og forsker
* Amandeep Singh Sidhu (født ca. 1980), indisk poet, forfatter og filmskaper
* Amandeep Khare (født 1997), indisk cricketspiller

## Referanser


## Eksterne lenker
* 
*
Gouvernementsgebouw

**Gouvernementsgebouw** er presidentpalasset i Surinams hovedstad Paramaribo. Den ligger foran Onafhankelijkheidsplein («Uavhengighetsplassen»), hvor også nasjonalforsamlinga, kongressbygninga, høyesterettsbygninga og finansdepartementet holder til. Presidentpalasset ble bygd i 1730, og gjennomgikk store forandringer i 1780. Det var ikke før i 1911 at det ble utvida til dagens størrelse. Det er et av de best bevarte eksemplene på nederlandsk kolonial arkitektur i Surinam, og er en del av verdensarvoppføringa av byens sentrum hos UNESCO.

## Referanser
Guyana Zoological Park

**Guyana Zoological Park** er en dyrepark i Guyanas hovedstad Georgetown. Dyreparken åpna offisielt i 1952, men tomta hadde blitt brukt som botanisk hage siden 1895. Parken har over 100 ulike arter, derav om lag 30 pattedyrarter, 40 fuglearter, 15 reptilarter og 20 fiskearter. Blant de viktigste attraksjonene er harpyørner og manater.

## Eksterne lenker
* Guyana Zoo sin offisielle Facebook-side
* Park, Zoo & Gardens  hos Guyana Tourism
Vår (navn)

**Vår** er et skandinavisk kvinnenavn, som er mest brukt i Norge. *Vár* er en færøysk og islandsk form av navnet, og er mye brukt på Færøyene.

## Etymologi
*Vår* har opprinnelse i det norrøne navnet *Vár*, dannet av *vár*, som kan bety «vår», «kvinne» eller «sannhet».

## Utbredelse
*Vár* er ikke kjent brukt i noen runeinnskrifter fra vikingtiden, så navnet var neppe mye utbredt. *Vår* er kjent brukt i Norge første gang i 1920.

Navnet er i dag mest brukt på Færøyene, i formen *Vár*, og er svært populært på navn på jentebarn. Det var det mest brukte navnet på jentebarn født på Færøyene i 2002.

|}

## Kjente personer med navnet
Personene i listen er ordnet kronologisk etter fødselsår.
*Vár Berghamar Jacobsen (født 1965), færøysk musiker
*Vår Staude (født 1966), norsk TV-programleder
*Vár Erlingsdóttir Eidesgaard (født 2001), færøysk svømmer
*Vár í Ólavsstovu, færøysk språkforsker

## Annen bruk av navnet
*Vår var den norrøne gudinnen som var ansvarlig for avtaler mellom menn og kvinner.

## Referanser


## Eksterne lenker
Kraljevski dvor

**Kraljevski dvor** (serbisk:Краљевски двор) er et stott i Beograd og den offisielle residensen til den tidligere jugoslaviske kongefamilien Karađorđević. Slottet ble bygget mellom 1924 og 1929 etter ordre fra kong Aleksandar I. Det er en del av det kongelige kompleks og ligger i nabolaget Dedinje i Beograd. Slottet er tegnet av Živojin Nikolić og Nikolaj Krasnov og er et eksempel på serbisk-bysantinsk arkitektur.

Kronprins Alexander, kronprinsesse Katarina og deres tre sønner, bor på slottet i dag.

## Galleri

File:KraljevskiDvor1.jpg|Hoveddøren
File:KraljevskiDvor2.jpg|Spisestuen
File:KraljevskiDvor3.jpg|Det orientalsle rom
File:KraljevskiKompleksCrkva.jpg|Det kongelige kapell


## Referanser


## Eksterne lenker
*
Johan Eklund

**Johan Olof Peter Eklund** (født 30. mai 1984) er en svensk tidligere fotballspiller.

## Klubbkarriere
### Tidlig karriere og IK Brage
Eklund startet karrieren i Falu BS, nå kjent som Falu FK, hvor han satset fullt på fotball fra han var 15 år. I 2008 signerte han for IK Brage, hvor han var tenkt å spille som defensiv midtbanespiller, men var snart tilbake i sin opprinnelige posisjon som spiss. Eklund opplevde et gjennombrudd med klubben i 2009, da han scoret 21 mål på 23 kamper og bidro til klubbens opprykk til Superettan. Sesongen etter var han en av de ti mestscorende spillerne i Superettan, med elleve scoringer.

### GIF Sundsvall
Det ble 18. november 2011 klart at Eklund hadde signert en kontrakt på tre år for GIF Sundsvall, og skulle spille for klubben fra sesongen etter. Eklund rykket ned til Superettan med klubben etter 2012-sesongen, men var igjen klar for spill i Allsvenskan fra 2015 av.

## Referanser


## Eksterne lenker
* 
* «Johan Eklund», profil på SvFFs hjemmeside
Francisco F. Feliciano

**Francisco F. Feliciano** (født 19. februar 1941 i Morong i provinsen Rizal på Filippinene, død 19. september 2014 i Manila) var en filippinsk komponist og dirigent. Han var en av Asias viktigste komponister innen liturgisk musikk, og ble regnet som en av Filippinenes ledende komponister. I 2014 ble han tildelt ordenen Pambansang Alagad ng Sining ng Pilipinas («Filippinsk nasjonalkunstner»), landets høyeste utmerkelse for en kunstner.

## Liv og virke
### Utdannelse
Francisco Feliciano hadde grunnutdannelsen sin innen komposisjon fra Hochschule der Künst i Berlin, mastergrad i komposisjon fra University of the Philippines og master- og doktorgrad i musikk fra Yale School of Music.

Hans lærere i direksjon var Arthur Weisberg og Martin Behrmann, og hans lærere i komposisjon var Jacob Druckman, Isang Yun, H.W. Zimmerman og Krzysztof Penderecki.

### Arbeid
Feliciano skrev moderne og avant garde-musikk. Han var knyttet til Asian Institute for Liturgy Music. Han skrev over tretti store verker innen kammermusikk, kormusikk, ballettmusikk, orkesterverker og flere hundre sanger til gudstjenestebruk.

Blant hans mest kjente verker er:
* *Buksan mo ang aming mga labi* (1982) 
* *Mass of Saint Andrew* (1981) 
* *Pamugun* (koral, med sopransolo. 2002) 
* *Pokpok alimpako* (kor. 2002) 
* *Three Visayan folksongs : for high voice* (1998) 

Han er blant annet representert med en salme (tekst og musikk etter filiipinsk folketone) i *[[Norsk salmebok 2013]]* salmenr. 620. Under NRKs sommermaraton ble salmen fremført av Frænakoret og Canite.

Feliciano har også dirigert Philippine Philharmonic Orchestra og var grunnlegger og president i en organisasjon som ville fremme asiatisk liturgisk musikk.

## Utmerkelser
* John D. Rockefeller Award for Music Composition (1977)
* Pambansang Alagad ng Sining ng Pilipinas (2014)

## Referanser
Randi W. Aas

**Randi Wågø Aas** (født 1963) er norsk ergoterapeut, forsker, skribent og sosial entreprenør. Hun er professor ved Oslomet – storbyuniversitetet og Universitetet i Stavanger, og grunnlegger av for Digital Wisdom, som jobber med å gjøre forskning mer anvendbar, tilgjengelig for- og implementert i praksis, arbeidsliv og politikk. 

## Doktorgrad
Hun forsvarte sin doktorgrad i medisinsk vitenskap ved Karolinska Institutet i Stockholm i 2011 med avhandlingen *Workplace-based sick leave prevention and return to work*. 

## Referanser


## Eksterne lenker
* 
* Digital Wisdom
Anthrencya

***Anthrencya*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, brede, litt matt brunsvarte oldenborrer. Oversiden er tett punktert, men ikke påfallende hårete.

## Utbredelse
Slekten er endemisk for Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Enariini Dewailly, 1950
******* Slekten *Anthrencya* Lacroix, 1993 
******** *[[Anthrencya anthracina]]* (Fairmaire, 1903)
******** *[[Anthrencya arrowi]]* (Dewailly, 1950) 
******** *[[Anthrencya castanipes]]* (Dewailly, 1950)
******** *[[Anthrencya lebisi]]* (Dewailly, 1950)

## Eksterne lenker
* 
* Bilder av holotypen til ''Anthrencya arrowi''
Sebastian Rajalakso

**Per Johan Sebastian Rajalakso** (født 23. september 1988) er en svensk fotballspiller som spiller for United IK.

## Karriere
### Tidlig karriere og Enköpings SK
Rajalakso startet karrieren som ung spiller i Fanna BK etterfulgt av Enköpings SK. Han fikk sin A-lagsdebut for Enköpings SK i Superettan i 2007, og spilte sammenlagt 29 seriekamper og scoret åtte mål for klubben den sesongen.

### Djurgårdens IF og Assyriska FC
Rajalakso gikk til Djurgårdens IF i 2008, hvor fikk både debutkamp og første scoring i Allsvenskan 30. mars 2008, da Djurgårdens IF slo IFK Norrköping 2–1 på bortebane.

I mars 2013 gikk Rajalakso ut mot Djurgårdens IFs manager, Magnus Pehrsson, da han mente Pehrsson hadde gått bak hans rygg og lekket ute framtidsplanene for spilleren, uten å informere spilleren først. Rajalakso ble kort tid senere lånt ut til Syrianska FC for 2013-sesongen.

### Jagiellonia Białystok
Rajalakso gikk i 2014 til polske Jagiellonia Białystok. Han signerte en toårskontrakt med opsjon på ytterligere ett år. Det ble 22. mai samme år klart at Rajalakso og Jagiellonia Białystok, etter lite spilletid for Rajalakso, gjensidig hadde terminert kontrakten.

### GIF Sundsvall
Det ble 11. august 2014 klart at Rajalakso skulle spille for GIF Sundsvall, som spilte 2014-sesongen i Superettan. Rajalakso ble med klubben da de rykket opp i Allsvenskan etter sesongen, og hadde 2. desember 2014 forlenget kontrakten med klubben i ytterligere tre år. Rajalaksos første scoring for GIF Sundsvall fant sted da laget møtte en av Rajalaksos tidligere klubber, Syrianska FC.

## Landslagsspill
Rajalakso spilte to kamper for Sveriges U19-lag i 2009. I 2008 og 2009 spilte Rajalakso sammenlagt ni kamper og scoret to mål for Sveriges U21-lag.

## Privat
Rajalaksos yngre bror, Joel Rajalakso, spiller for Åtvidabergs FF i Allsvenskan.

## Referanser


## Eksterne lenker
* 
* «Sebastian Rajalakso», profil på SvFFs hjemmeside
Lex de Jong

**Lex de Jong** (født 1951 i Amsterdam i Nederland) er en nederlandsk/norsk metallkunstner og designer, bosatt i Valle i Setesdal. Han arbeider i hovedsak med smykkekunst. I tillegg arbeider han som faglærer på gullsmedlinjen ved Setesdal videregående skole.

De Jong er utdannet gullsmed ved Gold and Silversmith School Vakschool i Nederland, og siden 1975 har han hatt eget smykkeverksted.  Han har også utdannelse fra Aki Kunstacademie, Enschede, graphic design og arbeidet som lærer i gullsmedfag fra 1990–2004 i Nederland. I 2004 flyttet han til Norge og bosatte seg på Flateland i Valle i Setesdal. Han bruker ulike materialer i sin smykkekunst; ved siden av sølv og gull bruker han også akryl, glass, ben, polyester og kryssfiner.

De Jong har flere utstillinger bak seg. I 2011 deltok han på en utstilling i Agder Kunstsenter, sammen med blant annet keramiker Sidsel Hanum fra Tvedestrand. Han har stilt ut på Galleri Geitodden på Flekkerøy i Vest-Agder to ganger på Søgne gamle prestegård (2008 og 2013).

I 2014 vant de Jong Norges Gullsmedforbunds designkonkurranse «SmykkMeg», en konkurranse som har eksistert i over 20 år. Vinnersmykket «Solvind», består av to sirkler som forestiller sola, med partikler i ulike farger.

## Referanser
Sukker og salt

***Sukker og salt*** er et studioalbum fra Åge Aleksandersen & Sambandet, utgitt i 2014.

## Sporliste
#«Veien hjem» (Aleksandersen) - med Henning Kvitnes & Violet Road
#«Kjæresten min» (Aleksandersen) - med Kari Rueslåtten
#«Sommersang til siste slutt» (Aleksandersen)
#«Kveldsol» (Aleksandersen) - med Dalakopa
#«Kari og Knut» (Aleksandersen)
#«10 grader øst 63 grader nord» (Aleksandersen/Tranaas)
#«Svarttrosten» (Aleksandersen)
#«Bestefars vise/Minas sang» (Aleksandersen)
#«Under samme sol og samme måne» (Aleksandersen)
#«Hjem» (Aleksandersen)
## Medvirkende
### Åge & Sambandet
* Åge Aleksandersen - sang, gitarer, kor, låtskriver
* Gunnar Pedersen - mandolin, gitarer, kor
* Bjørn Røstad - saksofon, tamburin, kor
* Skjalg Raaen - gitarer, bouzouki, barytongitar, kor, dobro, lap steel
* Morten Skaget - bass, kor
* Terje Tranaas - keyboard, orgel, piano, trekkspill, låtskriver
* Steinar Krokstad - trommer, kor

### Andre medvirkende
* Henning Kvitnes - sang på *Veien hjem* og *Hjem*
* Violet Road - kor på *Veien hjem* og *Hjem* (innspilt i Lydproduksjon studio i Tromsø)
* Kari Rueslåtten - sang på *Kjæresten min*
* Dalakopa - fløyte, fele, trekkspill på *Kveldsol* (innspilt i Røros Tynset Lydstudio)
* Frode Fjellheim - synth, joik på *Kari og Knut*
* Ole Jørgen Melhus - trombone
* Stein Villanger - horn
* Jan Magne Førde - trompet og blåse-strykearrangement
* Anders Larsen - 1. fiolin
* Anna Adolfsson Vestad - 2. fiolin
* Kristoffer Gjærde - bratsj
* Øyvind Gimse - cello
* Kjell Magne Robak - cello
* Jo Ranheim - tekniker, miks
* Björn Engelmann - mastering
* Daniel Mikkelsen - foto
* Marthe Amanda Vannebo - foto
* Grete Rasmussen - coverdesign

## Eksterne lenker
*
Rolf Waaler

**Rolf Waaler** (født 15. februar 1898 på Hamar, død 10. juli 2000 i Oslo) var en norsk sivilingeniør og organisasjonspsykolog. Han var Norges første professor i arbeidspsykologi og personalforvaltning. Waaler ble professor ved NHH i 1950 etter at Stortinget bevilget midler til stillingen. Han var rektor samme sted 1958–1962 og broren Erik Waaler var samtidig (1954–1959) rektor ved Universitetet i Bergen. NHH hadde på den tiden lokaler på Nygårdshøyden i samme strøk som universitetet. Waaler var en sentral person i utviklingen av organisasjon og ledelse som fagfelt i Norge. Han var blant annet initiativtaker til opprettelse av Administrativt forskningsfond (AFF) i 1952. Han var nestformann i lærerrådet ved NHH 1953–1957.

Han var sønn av Fredrikke Waaler, og bror av Erik Waaler og Georg Waaler (begge brødrene var professorer i medisin), og far til Bjarne A. Waaler. Sønnen Bjarne var professor i medisin og rektor ved Universitetet i Oslo.

I studietiden i Trondheim ble han slått til ridder av Polyhymnia (orden) i 1920.

## Referanser
Ceann Garbh

**Ceann Garbh** (902 moh) er et fjell i nærheten av Cape Wrath i den nordligste delen av Det skotske høylandet. Fjellet ligger nord for fjellet Foinaven og sørvest for fjorden Loch Eriboll.

## Fotnoter
Bågåfjellet

**Bågåfjellet** ( moh.) er det 9. høyeste fjellet i Tinn kommune i Telemark. Fjellet ligger på østsiden av Møsvatn på Hardangervidda.    

Vinterstid ses ikke selve fjelltoppen fra midtre Møsvatn, men man ser en lang hvit bakkeslette oppover. Over første del av bakkesletten fra midtsiden av Møsvatn ses en ny stor slette og atter nye bakkesletter. Tilslutt ses omsider en forholdsvis høy varde, Bågåfjelltoppen. Varden er utstyrt med en innskrivingsbok.   

## Referanser
Cecil Dormer

**Cecil Francis Joseph Dormer** (født 14. februar 1883 i Kensington i London, død 28. juli 1979) var en britisk diplomat. Han var minister til Norge fra 1934 til 1941.

## Liv og virke
### Bakgrunn
Dormer var tiende barn og femte sønn av Hubert Francis Dormer og Mary Jane Elizabeth Digby og barnebarn av den 11. baron Dormer. Faren var embedsmann i Admiralitetet.

Dormer giftet seg den 25. februar 1915 Cecil med Mary Alice Clara Feilding.

### Karriere
Dormer trådte inn i den britiske utenrikstjeneste i 1905, som 22-åring, og ble postert i tur og orden på en rekke utenriksstasjoner. Han var blant annet ambassaderåd i Japan. Fra Tokyo ble han sendt til Siam (Thailand).

I Norge var han minister fra 1934, det vil si under opptakten til andre verdenskrig og ved krigsutbruddet og det tyske angrep. Etter den tyske invasjon av Norge i april 1940 fulgte han med den norske regjering og kongen på deres forflytninger nordover, og fulgte med til Storbritannia og var britisk minister også etter at den norske regjeringen etablerte seg i eksil i London i juni 1940.

Han var ambassadør til den polske eksilregjering fra 1941 til 1943.

## Utmerkelser
I forbindelse med kongekroningen i 1937 ble Dormer utnevnt til kommandørridder (KCMG) Sankt Mikaels og Sankt Georgs orden og i den forbindelse slått til ridder. Han fikk dermed rett til å føre tiltaleformen sir foran sitt navn.

For innsatsen i Norge i 1940 ble Dormer tildelt Krigsmedaljen og storkorset av St. Olavs Orden.

## Referanser
Kirkemøte

**Kirkemøte** har flere betydninger:

* Synode
* Økumenisk konsil
* Kirkemøtet i Den norske kirke
* Ungdommens kirkemøte
Nicholas Ofczarek

**Nicholas Ofczarek** (født 30. mai 1971 i Wien) er en østerriksk teaterskuespiller som også har medvirket i film. Han er medspiller i serien *[[Mord uten grenser (TV-serie)|Mord uten grenser]]* fra 2015.

## Referanser


## Eksterne lenker
*
Djadjoua

***Djadjoua*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore (10–15 millimeter), avlange, gulbrune oldenborrer. Oversiden har kraftig mikroskulptur og er litt matt, tett og kraftig punktert.

## Utbredelse
Slekten finnes på Komorene og Mayotte.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Enariini Dewailly, 1950
******* Slekten *Djadjoua* Lacroix, 1993 
******** *[[Djadjoua viettei]]* Lacroix, 1993
******** *[[Djadjoua viossati]]* Lacroix, 1993

## Eksterne lenker
* 
* Bilde av holotypen av ''Djadjoua viettei''
* Bilde av holotypen av ''Djadjoua viossati''
Miriam Stein

**Miriam Stein** (født 10. mai 1988 i Wien) er en østerriksk-sveitsisk skuespillerinne. Hun spiller blant annet  *Charlotte* i Krigens unge hjerter og *Natascha Stark* i serien Mord uten grenser fra 2015. Miriam fikk barn med kjæresten Volker Bruch rundt årsskiftet 2016/2017, etter å ha holdt graviditeten hemmelig. 

## Referanser


## Eksterne lenker
*
Semienaria

***Semienaria*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utseende
En liten (ca. 10 millimeter), lyst brunlig oldenborre. Oversiden er spredt punktert og kledt med korte, lyse, oppstående hår.

## Utbredelse
Slekten er endemisk for Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Enariini Dewailly, 1950
******* Slekten *Semienaria* Dewailly, 1950 
******** *[[Semienaria descarpentriesi]]* Dewailly, 1950

## Eksterne lenker
* 
* Bilde av holotypen for arten
Robert de Dampierre

**Robert Gaston Marie Aymar de Dampierre** (født 4. desember 1888 i Orléans i Frankrike, død 18. august 1974 i Grasse) var en fransk diplomat. Han var sendemann i Oslo da Norge ble angrepet av Tyskland i 1940. 

## Liv og virke
Robert-Gaston-Marie Aymar de Dampierre var sønn av Jeanne Louise Basset de Châteaubourg (1854–1922) og Éric de Dampierre (1851–1927). Han trådte inn i den franske utenrikstjeneste før utbruddet av første verdenskrig og var attaché ved ambassaden i Wien. I 1917 ble han ambassadesekretær i Tokyo. 

Den 27. september 1920 giftet han seg med Catherine D’Ollone (1896–1926).

Fra 1924 til 1929 var han ambassaderåd i Roma. Han ble konsul samme sted i 1929 og i juli 1933 chargé d'affaires. Fra 13. mai 1936 til 26. august 1937 var han sendemann i Beograd, fra 26. august 1937 til 9. mars 1940 i Ottawa, fra 9. mars til 9. april 1940 i Oslo.

Fra august 1940 til desember 1942 var han Vichy-Frankrikes sendemann i Budapest, fra 1945 ambassadør i Santiago de Chile og fra 1948 i Stockholm.

## Bibliografi
* *L’équipée d’une légation de France (Norvège 1940)*. Librairie Plon, Paris, 1945.
* *La Hongrie entre l’Orient et l’Occident*. Hachette, Paris, 1944.
* *De l’ambassade au bagne nazi*. Flammarion, Paris, 1946.
* «Dix années de politique française à Rome (1925–1935)». I: *[[Revue des Deux Mondes]]*, Nr. 21, 1. november 1953.

## Referanser


## Eksterne lenker
* 
*
Slaget om Kaukasus

**Slaget om Kaukasus** er navnet gitt på en rekke operasjoner i Kaukasus av aksemaktene, og Sovjetunionen, ved Østfronten under andre verdenskrig.
Slaget om Kaukasus oppstod etter Hitlers iverksetting av *[[Fall Blau]]*, og særlig *[[Operasjon Edelweiß]]*, som tok sikte på de viktige oljefeltene ved Baku, sentralt for Sovjetunionens industri og militære, samt høyt ønsket og ettertrengt av Nazi-Tysklands krigsmaskineri, særlig grunnet Wehrmachts avhengighet av panserkrig og motorisert krigføring. Tyskland led av et alvorlig oljeunderskudd, og de rumenske oljefeltene klarte ikke å tilfredsstille tyske behov, samtidig som blokader og handelsnekt gjorde det tilnærmet umulig for Tyskland å få anskaffet petroleum gjennom diplomatiske virkemidler. Det ble derfor besluttet at det tyske krigsmaskineriet skulle fokusere på å sikre Kaukasus og de viktige oljefeltene i regionen, som hadde vært i verdenstoppen i oljeproduksjon, og et av petroleumsindustriens fødesteder. Tyskland klarte til slutt ikke å få kontroll over regionen, og slaget endte da tyske styrker trakk seg tilbake langs hele den sovjetisk-tyske-fronten i 1943.
Afrikamesterskapet i friidrett 2014

**Afrikamesterskapet i friidrett 2014** ble arrangert i Marrakech i Marokko fra 10. til 14. august 2014. Dette var det 19. Afrikamesterskapet i friidrett som ble arrangert.

## Bakgrunn
Dette var andre gang Afrikamesterskapet ble arrangert i Marokko, første gang var i 1984. 

## Medaljevinnere

### Menn

### Kvinner

## Medaljeoversikt

## Deltakerland

* (25)
* (8)
* (11)
* (16)
* (5)
* (5)
* (4)
* (12)
* (2)
* (11)
* (11)
* (69)

* (1)
* (2)
* (24)
* (1)
* (1)
* (20)
* (1)
* (55)
* (4)
* (1)
* (7)
* (3)

* (11)
* (2)
* (9)
* **(vertsland)** (55)
* (1)
* (6)
* (41)
* (1)
* (18)
* (1)
* (14)
* (1)

* (8)
* (37)
* (1)
* (2)
* (2)
* (2)
* (1)
* (20)
* (6)
* (8)
* (2)

## Se også
*EM i friidrett 2014

## Kilder
;Daglige rapporter, IAAF
*Amlosom makes history at African Championships – African champs (dag 1) 
*More gold medals and records for Okagbare and Bourrada at African Championships – African champs (dag 2) 
*Redemption for Makwala at African Championships – African champs (dag 3)
*Viljoen wins fourth African title, more gold for Mokoena and Chepkirui – African champs (dag 4)
*Souleiman, Ndiku and Ahoure among winners on final day of African Championships – African champs (dag 5)

## Eksterne lenker
* 
* Resultater
* Det afrikanske friidrettsforbundet
Termohalin

**Termohalin** (sammensatt av gresk *θερμός*, *thermós* «varm», og *ἁλός*, *hálos* «salt») er et begrep som benyttes for å beskrive sjøvannets endrede massetetthet som følge av variasjoner i temperatur og saltholdighet.

Termohaliniteten forklarer den termohaline sirkulasjonen, en viktig del av jordas havstrømmer. Transportbeltet som Golfstrømmen er en del av eksemplifiserer mekanismen: Globale vindsystemer driver varmt og lett overflatevann fra sør i Atlanterhavet nordover i Nord-Atlanteren. Både avkjølingen og en stigende saltholdighet pga. fordamping og isdannelse langt nord, øker sjøvannets massetetthet, og dermed spesifikke vekt, slik at vannet synker (se Grønlandspumpa). Den nordatlantiske dyphavstrømmen transporterer det kalde, salte vannet tilbake i sørlig retning og inn i Indiahavet og Stillehavet. Underveis blandes andre vannmasser inn, og etterhvert transporteres vannet langsomt opp til overflaten igjen og vider til Sør-Atlanteren, der prosessen gjentas.

I likhet med strømmer i atmosfæren transporterer denne sirkulasjonen varme i retning polene, og spiller en dermed en viktig rolle i det globale energihusholdet.

Med stigende temperatur øker issmeltingen fra polkappene, og saltholdigheten i vannet rundt polområdene reduseres av den økende mengden smeltevann. Mindre temperaturendringer kan føre til en tilbakekoplingseffekt ved at reduserte temperaturer fører til økt isdannelse, noe som bidrar til å øke saliniteten lokalt og dermed øke pumpeeffekten igjen. En eventuell galopperende oppvarming vil derimot kunne svekke den termohaline sirkulasjonen ved at store mengder lett, men kaldt, smeltevann med lav saltholdighet legger seg som et lokk over det saltere havvannet. Dette har skjedd flere ganger i jordas klimahistorie, for eksempel bidro sannsynligvis den raske oppvarmingen ved slutten av siste istid til yngre dryas, en rundt  år lang kuldeperiode som startet svært brått.

## Referanser


## Eksterne lenker
* Lasse Bjørnstad: ''Smeltende is svekket Golfstrømmen'', forskning.no 27. mars 2015
* Kristin Straumsheim Grønli: ''Golfstrømmen stabil i Norskehavet'', forskning.no 29. september 2008
* Silje Gripsrud: ''Nytt lys over klimaendringer'', forskning.no 4. oktober 2004
Joint Aviation Authorities

**Joint Aviaton Autority** (JAA) var en europeisk reguleringsmyndighet for sivil luftfart og forløperen til EASA. JAA startet som Joint Airworthiness Authority i 1970. Norge var medlem i JAA fram til EASA overtok dets funksjoner i 2005.

## Referanser
Oktilliard

En **oktilliard** er tusen oktilioner, eventuelt en million septilliarder, det vil si, det naturlige tallet 1 000 000 000 000 000 000 000 000 000 000 000 000 000 000 000 000 000, eventuelt 10^51. Ved å forklare det i «dagligtale» vil det si en million milliard milliard milliarder.

## Se også
* Forklaring av tall
* Den korte og den lange skalaen for store tall

## Referanser
Nonillion

En **nonillion** er tusen oktilliarder, eventuelt en million oktilioner, det vil si, det naturlige tallet 1 000 000 000 000 000 000 000 000 000 000 000 000 000 000 000 000 000 000, eventuelt 10^54. Ved å forklare det i «dagligtale» vil det si en milliard milliard milliard milliarder.

På engelsk betyr *nonillion* «kvintillion».

## Se også
* Forklaring av tall

## Referanser
Colin Ferguson

**Colin Ferguson** (født i Perth, Skottland i 1937) er en britisk salmedikter. Han har bidratt med en salme i *[[Norsk salmebok 2013]]*.

Ferguson jobbet i Bank of Englandfram til han på 1980-tallet gikk over til å jobbe med familiemegling.

Han er medlem av United Reformed Church og har hatt flere verv i kirken, blant annet som komitemedlem for arbeidet med kirkens bønnebok. I tillegg har han skrevet flere salmer og annen poesi.

## Eksterne lenker
* Egenpresentasjon på hans private nettside
Comencya

***Comencya*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utseende
En middelsstor, oval, mørkbrun oldenborre. Oversiden er litt ujevnt kledt med smale, lyse skjell.

## Utbredelse
Arten finnes på Komorene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Enariini Dewailly, 1950
******* Slekten *Comencya* Lacroix, 1993 
******** *[[Comencya mohelica]]* (Paulian, 1961)

## Eksterne lenker
* 
* Bilde av holotypen av arten
Afrikamesterskapet i friidrett 2012

**Afrikamesterskapet i friidrett 2012** ble arrangert i Porto-Novo i Benin fra 27. juni til 1. juli 2012. Dette var det 18. Afrikamesterskapet i friidrett som ble arrangert.

## Bakgrunn
Dette var første gang Afrikamesterskapet ble arrangert i Benin.

## Medaljevinnere
### Menn

### Kvinner

## Medaljeoversikt

## Deltakerland

* (13)
* (1)
* (33)
* (16)
* (9)
* (4)
* (19)
* (2)
* (1)
* (6)
* (1)
* (13)

* (3)
* (6)
* (12)
* (4)
* (56)
* (3)
* (10)
* (28)
* (1)
* (43)
* (2)
* (8)

* (15)
* (4)
* (10)
* (8)
* (16)
* (2)
* (6)
* (11)
* (43)
* (8)
* (5)
* (1)

* (16)
* (10)
* (2)
* (69)
* (4)
* (2)
* (12)
* (11)
* (11)
* (3)
* (6)

## Kilder
;Daglige rapporter, IAAF
*Lambrechts grabs first gold in rain swept Porto-Novo – African champs (dag 1)
*Milama wins first-ever sprint title for Gabon – African champs (dag 2)
*Montsho and Makwala take 400m titles in Porto-Novo – African champs (dag 3)
*Cherono takes 10,000m for second title in Porto-Novo – African champs (dag 4)
*Burundian teen Niyonsaba takes dramatic 800m title as Nigeria top medal table in Porto-Novo – African champs (dag 5)

## Eksterne lenker
*  (arkivert)
* Resultater
* Det afrikanske friidrettsforbundet
Michael Forster

**Michael Forster** (født 1946) er en britisk prest, forfatter og salmedikter. Han har skrevet over 600 salmer og sekulære salmer, og over 50 bøker. Han er representert med en salme i *[[Norsk salmebok 2013]]*.

Forster utdannet seg først til baptistpastor, men meldte seg etterhvert inn i United Reformed Church og ble prest der i stedet. I tillegg til pastorutdannelsen har han utdannelse innen rådgivning og psykoterapi, og har jobbet mye som spesialprest med dette som en del av tjenesten.

## Referanser
Rick Founds

**Rick Founds** er en amerikansk singer/songwriter som skriver kristne sanger. Han er best kjent for sangen «Lord, I Lift Your Name on High», som blant annet er med i *[[Norsk salmebok 2013]]*. Andre sanger han har skrevet, er sanger som «I Love Your Grace», «Jesus, Mighty God», «I Need You» og «Jesus, Draw Me Close».

Fra 1990-tallet har «Lord, I Lift Your Name on High» vært en av de mest populære kristne sangene. Den har blitt spilt inn av mange artister og har blitt oversatt til en rekke språk, blant annet norsk. Christian Copyright Licensing International (CCLI) i USA meldte at det var den mest brukte sangen i evangeliske kirker i USA alle år fra 1997 til 2003, og sangen ligger i april 2015 på åttendeplass av de mest brukte sangene i USA i CCLIs database.

## Diskografi
### Album
*2004: *After All*
*2004: *Everybody Praise Him!*
*2004: *Carry Me Away*
*2007: *Al Final*
*2007: *Global Textures*
*2008: *Tranquil Tunes*
*2009: *Praise Classics* 1 & 2
*2009: *Christmas Jazz*

## Referanser


## Eksterne lenker
* 
*
Undesillion

En **undesillion** er en million desillioner, eventuelt en milliard nonilliarder, det vil si, det naturlige tallet er 1 000 000 000 000 000 000 000 000 000 000 000 000 000 000 000 000 000 000 000 000 000 000, eventuelt 1066. Ved å forklare det i «dagligtale» vil det si tusen milliard milliard milliard milliard milliard milliard milliarder.

## Se også
* Forklaring av tall
Kvindesillion

En **kvindesillion** er en million quattordesillioner, eventuelt tusen milliard tredesillioner, det vil si, det naturlige tallet , eventuelt 1090. Ved å forklare det i «dagligtale» vil det si en milliard milliard milliard milliard milliard milliard milliard milliard milliard milliarder.

## Se også
* Forklaring av tall
Alfred Messel

**Alfred Messel** (1853–1909) var en av de mest kjente tyske arkitekter ved inngangen til det 20. århundre, og skapte en ny stil for bygninger i overgangen fra historisme til modernismen. Messel var i stand til å kombinere struktur, dekorasjon og funksjon i sine bygninger, som varierte fra kjøpesentre, museer, kontorbygg, herskapshus, og sosiale boliger som suppekjøkken, til en sammenhengende, harmonisk helhet. Som en urban arkitekt var han på mange måter forut for sin tid. Hans mest kjente verk, Wertheim varehus og Pergamon-museet i Berlin, innførte et nytt konsept for selvsikker byarkitektur. Hans arkitekttegninger og byggeplaner er bevart ved Architekturmuseum der Technischen Universität Berlin.

## Referanser
Ludwig Hoffmann

**Ludwig Ernst Emil Hoffmann** (født 30. juli 1852 i Darmstadt i storhertugdømmet Hessen, død 11. november 1932 i Berlin), var en tysk arkitekt. Han var byarkitekt for Berlin og professor ved Berlin tekniske høyskole. 

Hoffmann vant i 1885 sammen med nordmannen Peter Dybwad, konkurransen om Reichsgerichtsbygningen i Leipzig. Han var i perioden 1885 til 1924 byarkitekt i Berlin. I løpet av disse 28 årene tegnet Hoffmann mer enn 150 anlegg med mer enn 400 bygninger for Berlin. Blant de mest kjente er Märkische Museum, Märchenbrunnen, Stadthaus, Baerwaldbadet og badet i Oderberger Straße. Etter Alfred Messels død deltok han i oppføringen av Pergamonmuseet på Museumsøya. Ludwig Hoffmann var æresborger av Berlin.

## Hoffmanns verker (utvalg)

File:Maerchenbrunnen Berlin Friedrichshain Teilansicht.jpg|Märchenbrunnen (eventyrbrønnen) i Friedrichshain, Berlin.
File:Maerchenbrunnen Berlin Friedrichshain Zeichnung.jpg|Hoffmanns anleggsplan over Märchenbrunnen
File:MaerkischesMuseum 4a.jpg|Märkisches Museum (Berlin bymuseum)
File:Altes Stadthaus, Westseite, Berlin-Mitte, 160213, ako.jpg|Berlin gamle rådhus. 
File:Mk Berlin Stadtbad.jpg|Bybadet i Oderberger Strasse



## Referanser
Scheldeprijs 2015

**Scheldeprijs 2015** var den 103. utgaven av sykkelrittet Scheldeprijs. Rittet ble avholdt over 200,0&nbsp;km fra Antwerpen til Schoten onsdag 8. april.

Alexander Kristoff vant rittet for første gang. Seieren gjorde ham historisk. Kristoff ble den første til å vinne Tredagers i De Panne (31. mars til 2. april), Flandern rundt (5. april) og Scheldeprijs (8. april) i samme sesong. 

## Resultater

## Referanser


## Eksterne lenker
* 
*
Pseudencya

***Pseudencya*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utbredelse
Arten finnes på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Enariini Dewailly, 1950
******* Slekten *Pseudencya* Lacroix, 1991 
******** *[[Pseudencya cinnabarina]]* Lacroix, 1991

## Kilder
* Lacroix, M. (1991) Contribution a la connassance des Melolonthinae malgaches. 2. *Pseudencya cinnabarina* et *Ravautiana jucunda*, n. gen. et n. sp. de la tribu des Enariini (Coleoptera, Scarabaeoidea, Melolonthidae). *Journal Revue Francaise d'Entomologie (Nouvelle Serie)* (ISSN 0181-0863) 13(1): 35-39. http://cat.inist.fr/?aModele=afficheN&cpsidt=19628005

## Eksterne lenker
*
Robert Lundström

**Robert Mikael Lundström** (født 1989) er en svensk fotballspiller som spiller for Ariana FC.

## Klubbkarriere
### Tidlig karriere
Lundström startet karrieren som ung spiller i Kubikenborgs IF, etterfulgt av GIF Sundsvall. Som A-lagsspiller hadde han et kort opphold i IFK Timrå, etterfulgt av Medskogsbrons BK.

### GIF Sundsvall
Lundström fikk sin debutkamp for GIF Sundsvall i Superettan 20. april 2009, da han erstattet den skadde høyrebacken Billy Berntsson. Etter å ha spilt en bra førstesesong for klubben, måtte han av banen 6. april 2010 på grunn av benbrudd, og var ute i to måneder. Lundström var med GIF Sundsvall rykket opp etter 2011-sesongen, spilte første kamp for laget i Allsvenskan 12. april 2012, da GIF Sundsvall slo Syrianska FC 4–0 på hjemmebane. GIF Sundsvall rykket ned samme sesong, men rykket opp igjen etter 2014-sesongen.

### Vålerenga
Den 20. juli 2015 signerte Lundström under på treårskontrakt for Vålerenga. Han fikk sin debut for klubben 7. august 2015 i en 1-0 seier mot , hvor han spilte samtlige minutter.

## Referanser


## Eksterne lenker
*
Pa Dibba

**Pa Amat Dibba** (født 15. oktober 1987 i Farafenni) er en  gambiskfødt svensk fotballspiller som spiller for den kinesiske klubben Shenzhen FC.

## Klubbkarriere
### Brandbergens IF
Som ung spiller spilte Dibba for Hammarby IF, FOC Farsta og Enskede IK. Han spilte førstelagsfotball for Brandbergens IF fra 2006. Dibba var med på å spille laget opp fra nivå ni i svensk fotball, til nivå fem. I 2011 prøvespilte Dibba for Hammarby IFs farmerlag, Hammarby Talang FF. De var interessert i spilleren, men hadde ikke plass i troppen.

### GIF Sundsvall
Dibba ble i Brandbergens IF første halvdel av 2011-sesongen, men fikk prøvespille for GIF Sundsvall, som spilte i Superettan, og ble den sommeren tilbudt en kontrakt på tre og et halvt år. Dibba forlenget 19. november 2014 kontrakten med GIF Sundsvall til ut 2016.

## Privat
Didda ble født i Gambia, men kom til Sverige som sjuåring sammen med familien. Han ønsker selv å representere Gambia om landslagsfotball skulle bli aktuelt.

## Referanser


## Eksterne lenker
*
Nilbikir

**Nilbikir** (*Polypterus bichir*) er en type skuldergjedde som finnes i Nilen og noen av tilførselselvene i Afrika. Det er den største av bikir-artene og kan bli opp til 60 cm. Fargen er mørk grå på ryggen med en lysere buk. Unge fisker har en serie mørke vertikale markeringer langs flankene. Disse merkene er tydelig hos yngre dyr, men forsvinner med alderen slik at voksne fisk er jevnt mørke på ryggen og lyse på buken.

Som alle bikirer har nilbikren lunger og en brystfinnene sitter på en kjøttfull utvekst homolog til firbeinte virveldyrs frambein. Det hender at nilbikirer tar seg over land langs Nilen, de har blitt brukt i forskning på hvordan utviklingen av lemmer og ganglag kan ha oppstått.

## Referanser


## Eksterne lenker
*
Joakim Nilsson

**Joakim Nilsson** er navnet til flere personer:

*Joakim Nilsson (fotballspiller, født 1966), svensk fotballspiller for Malmö FF og Landskrona BOIS
*Joakim Nilsson (fotballspiller, født 1985), svensk fotballspiller for Malmö FF og Trelleborgs FF
*Joakim Nilsson (fotballspiller, født 1994), svensk fotballspiller for Arminia Bielefeld
Joakim Nilsson (fotballspiller, født 1994)

**Jörgen Joakim Nilsson** (født 6. februar 1994) er en svensk fotballspiller som  spiller for den amerikanske klubben St. Louis City SC.

## Klubbkarriere
Nilsson startet karrieren i IF Älgarna, hvor han debuterte for A-laget som 15-åring. Han gikk til GIF Sundsvall i forkant av 2011-sesongen, og ble A-lagsspiller året etter.

Nilsson spilte første kamp for GIF Sundsvall i Superettan 29. september 2013, da GIF Sundsvall spilte uavgjort 1–1 mot Hammarby IF. Nilsson kom inn som innbytter etter pausen for Daniel Sliper. Han spilte sin første kamp fra start mot Falkenbergs FF 7. oktober 2013. Sesongen etter spilte Nilsson sammenlagt åtte kamper for klubben. Nilsson fikk sin debutkamp i Allsvenskan 6. april 2015, da GIF Sundsvall tapte 1–4 for Malmö FF.

## Landslagskarriere
Nilsson har seks kamper for Sveriges U19-landslag.

## Privat
Nilssons bror, Per Nilsson, har vært landslagsspiller for .

## Referanser


## Eksterne lenker
* 
* «Joakim Nilsson», profil på SvFFs hjemmeside
Nils Belland (kunstner)

**Nils Belland** (født 1958 i Arendal) er en norsk maler og grafiker, bosatt på Mykland i Froland kommune.

Belland vokste opp ved Langsævannet i Arendal, men i 1980 flyttet han til odelsgården Belland, etter endt landbruksutdannelse. Ved siden av skogsarbeid og sagbruk, var han engasjert i Åmli malerklubb og i 1990 bygde han atelier på gården hvor hans liv og virke gav inspirasjon til motivene i kunsten hans. Stiliserte skoglandskap i sterke farger med sort, rødt, blått og gult kjennetegner ofte kunsten hans. Etter hvert har han også latt seg inspirere av kulturen, folkloren og atomsfæren rundt Middelhavet.

Belland har etterutdanningskurs i materiallære fra Kunsthøgskolen i Oslo (2005–2006) og var også hospitant ved Kristiansand grafiske verksted (2006–2007). I 1998 deltok han på Sørlandsutstillingen. Han har deltatt med utstillinger på Hillestad galleri i Tovdal (1998, 2009), Galleri Skansen i Risør og Galleri Bi-Z i Kristiansand (2004 og 2008). Belland har hatt separautstillinger ved Bomuldsfabriken Kunsthall i Arendal (2003), Arendal kunstforening (2006) og His galleri (2004, 2005 og 2014). Han er innkjøpt av utsmykningsfondet i Froland kommune, Det norske kirke– og kulturdepartement og Aust-Agder fylkeskommune. I 2007 vant Nils Belland Arendal kommunes konkurranse om utforming av ny kulturpris, med litografien «Skogskatadral. Kveld II». Vinnerbidraget ble kjøpt inn som kulturpris for fem år (2007–2011).

Nils Belland er medlem i Landsforeningen Norske Malere (LMN) og Norske billedkunstnere (NBK).

## Referanser
Marc Macédot

**Marc Macédot** (født 15. september 1988 i Garges-lès-Gonesse) er en fransk friidrettsutøver som konkurrerer i sprintløp.

## Idrettskarriere
Macédot deltok på det franske laget som vant gull på 4 x 400 meter stafett ved EM i friidrett innendørs 2011 i Paris. 

Han deltok ved EM i friidrett 2012, der Frankrike kom på 6.-plass på 4 x 400 meter, og Lag-EM i friidrett 2013 kom han på 10.-plass på 400 meter og 5.-plass på 4 x 400 meter stafett. 

Ved Lag-EM i friidrett 2014 kom Frankrike på 2.-plass på 4 x 400 meter i Super League. Frankrike vant Super League sammenlagt dette året. 

## Eksterne lenker
* 
*  Profil hos European Athletics
*  Profil hos All-Athletics
Metapogonia

***Metapogonia*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Levevis
Larvene lever i jorda, der de eter røtter.
De voksne billene gnager på blader og kan noen ganger gjøre noe skade, men er ikke regnet som svært alvorlige skadedyr.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Diplotaxini Kirby, 1837
******* Slekten *Metapogonia* Lacroix, 2008
******** *[[Metapogonia bayeri]]* (Moser, 1917)
******** *[[Metapogonia brunoi]]* (Frey, 1976)
******** *[[Metapogonia elgonensis]]* (Burgeon, 1945)
******** *[[Metapogonia kaszabi]]* (Frey, 1974)
******** *[[Metapogonia mediocris]]* (Kolbe, 1891)
******** *[[Metapogonia parvula]]* (Moser, 1917)
******** *[[Metapogonia platypus]]* (Kolbe, 1899)
******** *[[Metapogonia platypyge]]* (Kolbe, 1899)
******** *[[Metapogonia pusilla]]* (Laporte de Castelnau, 1840)
******** *[[Metapogonia zambesiana]]* (Moser, 1917)

## Kilder
* Oversikt over artene
* Bezdek, A. (2004) Catalogue of the Diplotaxini (Coleoptera: Scarabeoidea: Melolonthidae) of the Old World. Zootaxa 463 http://www.mapress.com/zootaxa/2004f/z00463f.pdf
* Lacroix, M. & Bezděk, A. (2009) Battle of two replacement names for the genus *Metagonia*  Kolbe, 1899 (Coleoptera: Scarabaeidae: Melolonthinae). Zootaxa  2237: 67–68. http://www.mapress.com/zootaxa/2009/f/z02237p068f.pdf

## Eksterne lenker
*
Pseudoliogenys

***Pseudoliogenys*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utseende
En liten, smal, blank, brungul oldenborre.

## Levevis
Larvene lever i jorda, der de eter røtter.

## Utbredelse
Arten lever i Argentina.

## Systematisk inndeling
Arten bør kanskje plasseres i Pachydemini.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Diplotaxini Kirby, 1837
******* Slekten *Pseudoliogenys* Moser, 1919
******** *[[Pseudoliogenys bidentula]]* (Fairmaire, 1892)

## Kilder
* Generic Guide to New World Scarab Beetles - *Pseudoliogenys* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Pachydemini/Pseudoliogenys/Pseudoliogenys.html
* A.B.T. Smith & E. Ruiz-Manzanos (2010) Taxonomy and Classification of the South American Genus *Pseudoliogenys* Moser (Coleoptera: Scarabaeidae: Melolonthinae: Diplotaxini). The Coleopterists Bulletin 64(3): 272-276. http://www.researchgate.net/publication/261932552_Taxonomy_and_Classification_of_the_South_American_Genus_Pseudoliogenys_Moser_%28Coleoptera_Scarabaeidae_Melolonthinae_Diplotaxini%29

## Eksterne lenker
*
Phobetus

***Phobetus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke, gulbrune oldenborrer. Undersiden er kledt med lange, lyse hår.

## Levevis
Artene lever i tørre, ørkenaktige områder, der larvene har blitt funnet på røttene av en malurt-art.
## Utbredelse
Slekten er utbredt i det sørvestlige Nord-Amerika, særlig i Baja California.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Gruppen Tanyproctina Erichson, 1847
******** Slekten *Phobetus* LeConte, 1856 - ofte ført til stammen Pachydemini
********* *[[Phobetus chearyi]]* Hardy, 1973
********* *[[Phobetus ciliatus]]* Barrett, 1935
********* *[[Phobetus comatus]]* LeConte, 1856
********* *[[Phobetus desertus]]* Blom & Clark, 1984
********* *[[Phobetus humeralis]]* Cazier, 1937
********* *[[Phobetus mojavus]]* Barrett, 1933
********* *[[Phobetus palpalis]]* Saylor, 1936
********* *[[Phobetus panamintensis]]* Hardy, 1978
********* *[[Phobetus saylori]]* Cazier, 1937
********* *[[Phobetus sleeperi]]* Hardy, 1978
********* *[[Phobetus testaceus]]* LeConte, 1861

## Kilder
* Blom, P.E. & Clark, W.H. (1984) *Phobetus  desertus*, a New  Melolonthine  Scarabaeidae (Coleoptera) from the Central Desert  of Baja California, Mexico. PAN-PACIFIC    ENTOMOLOGIST 60(4):  304-312. https://web.archive.org/web/20150416160236/http://biodatamanagement.com/peb/CV/Pub06.pdf
* Generic Guide to New World Scarab Beetles - *Phobetus* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Pachydemini/Phobetus/Phobetus.html
* Liste over artene

## Eksterne lenker
*
Tom Odell

**Thomas Peter Odell** (født 24. november 1990 i Chichester i West Sussex) er en engelsk sanger, låtskriver og pianist. 

Han utga sin debut-EP *[[Songs from Another Love]]* i 2012. Tidlig i 2013 vant han BRITs kritikerpris. 
Debutalbumet *[[Long Way Down]]* ble gitt ut 24. juni 2013, og 10. juni 2016 kom oppfølgeren, *Wrong Crowd*. 

## Referanser


## Eksterne lenker
* 
* 
*